《大庙峡用少陵寒峡韵》
清代·许宗彦

昨暮泊中宿，秋气感百端。晨入大庙峡，四崖障风寒。

日烈草木瘦，路细行人单。鱼龙逼沸郁，咫尺歌涛翻。

奋棹就沙嘴，怖止未敢餐。此生长行路，畏说行路难。

作者简介：（1768—1818）浙江德清人，字积卿，一字固卿，又字周生。嘉庆四年进士，授兵部主事，就官两月告归。专心读书著述。学问通达古今，尤精天文及礼制。有《鉴止水斋集》。